MEGBENYAWO
Ale Si Nàwɔ Aɖu Ameɖokuigbɔdɔdɔ Ƒe Numame Dzi
Ameɖokuigbɔdɔdɔ nye numame makɔmakɔ le Mawu ŋkume, si nana ame dia eɖokui tɔ, eye efoa ɖi ame fe susu hã. * Ameɖokuigbɔdɔla ate ŋu ava nɔ ame bubuwo bum be wonye nu si woatsɔ atsi gbɔdɔdɔ fe dzodzro nu ko. Ameɖokuigbɔdɔla ate ŋu ava nɔ gbɔdɔdɔ bum ko abe nu si nana wosea vivi ɣeyiɣi kpui aɖe tsɔ ɖia kɔ na gbɔdɔdɔ fe dzodzro ene, ke menye nu si srɔ̃tɔwo atsɔ aɖe lɔlɔ̃ afia wo nɔewo o. Gake ɣeyiɣi vi aɖe koe kɔɖiɖi na ame ɖokui sia nɔa anyi. Ameɖokuigbɔdɔdɔ menana ame wua efe ŋutinuwo “le gbɔdɔdɔ manɔsenu, makɔmakɔnyenye, gbɔdɔdɔ fe dzodzro vɔ̃, [kple] nudzodzro vɔ̃” gome o, ke ɖe wònyɔa nu siawo ɖe ame me boŋ.—Kolosetɔwo 3:5.
Apostolo Paulo gblɔ be: “Lɔlɔ̃tɔwo, mina míakɔ mía ɖokui ŋu tso ŋutilã kple gbɔgbɔ fe ɖifofo sia ɖifofo me, eye míanɔ kɔkɔe geɖe wu le mawuvɔvɔ̃ me.” (2 Korintotɔwo 7:1) Ne èle ʋiʋlim be yeawɔ ɖe aɖaŋuɖoɖo sia dzi do kpoe la, dzi megaɖe le fowò o. Yehowa ‘lɔ̃a tsɔtsɔke’ eye wòkpena ɖe ame ŋu. (Psalmo 86:5; Luka 11:9-13) Le nyatefe me la, wò dzi si le fɔ bum wò kple agbagba si dzem nèle be yeaɖe asi le numame gbegblẽ sia ŋu la ɖee fia be nɔnɔme nyui le asiwò—togbɔ be ɖewohĩ èdo kpo nu zi ɖeka zi eve aɖewo hã. Ðo ŋku edzi hã be, “Mawu nye gã wu míafe dziwo, eye wònya nuwo katã.” (1 Yohanes 3:20) Menye míafe nu vɔ̃wo ŋu koe Mawu fe ŋku nɔna o, ke ekpɔa ame si míenye le ememe hã. Nu siwo wònya tso mía ŋu nana wòtsɔa veveseseɖeamenu ɖoa to míafe kokofofowo. Eya ta mègana ta o, yi edzi nàte ɖe Mawu ŋu le gbedodoɖa me ɖokuibɔbɔtɔe, abe ale si ko ɖevi tena ɖe fofoa ŋu ne eɖo xaxa me ene. Yehowa ana dzitsinya dzadzɛ nasu asiwò. (Psalmo 51:1-12, 17; Yesaya 1:18) Gake ahiã be nàwɔ nu wòawɔ ɖeka kple wò gbedodoɖawo. Le kpɔɖeŋu me, ahiã be nàdze agbagba afo asa na amamaɖeɖenuwɔna ɖe sia ɖe fomevi kpɔkpɔ kple hadede vɔ̃wo hã. *
Ne ele sesẽm na wò be nàɖu ameɖokuigbɔdɔdɔ fe numamea dzi la, anyo be nàgblɔe na dziwòla Kristotɔwo alo nɔvi aɖe si tsi le gbɔgbɔ me, si tsɔa ɖe le eme na wò. *—Lododowo 1:8, 9; 1 Tesalonikatɔwo 5:14; Tito 2:3-5.
^ mm. 1 Ameɖokuigbɔdɔdɔ nye asilili ame ŋutɔ fe vidzinuwo ŋu va se ɖe esime amea nase vivi abe ɖe wòle gome kpɔm le gbɔdɔdɔ ŋutɔŋutɔ me ene.
^ mm. 2 Nu si fome geɖe wɔna be woagakpɔ nuwɔna makɔmakɔwo le kɔmpiuta si le afea me dzi o ye nye be wodanɛ ɖe ŋkukpɔfe. Azɔ hã, fome aɖewo flea kɔmpiuta dzi dɔwɔɖoɖo si xea mɔ na amamaɖeɖenuwɔnawo fe dzedze le edzi. Ke hã míate ŋu aɖo ŋu ɖe nu siawo ko ŋu o.
^ mm. 1 Àte ŋu akpɔ aɖaŋuɖoɖo bubu siwo akpe ɖe ŋuwò nàɖu ameɖokuigbɔdɔdɔ fe numamea dzi le nyati si nye “Sɔhɛwo Biana Be . . . Aleke Mawɔ Aɖu Numame Gbegblẽ Sia Dzi?” me le Nyɔ!, January-March 2007, fe axa 16, kpakple agbalẽ si nye Questions Young People Ask—Answers That Work, Volume 1, fe axa 178-182 (Les jeunes s’interrogent— Réponses pratiques).
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn